زہرہ بیگم قاضی

زہرہ بیگم قاضی (پیدائش:15 اکتوبر 1912ء)|(انتقال:7 نومبر 2007ء) پہلی بنگالی مسلمان خاتون معالج تھیں۔ انہیں تمغہ پاکستان (1964ء)، بیگم روکیہ پڈک (2002ء) اور ایکوشے پیڈک کے اعزاز (2008ء) سے نوازا گیا۔ 

زہرہ بیگم قاضی راج ناندگاؤں ، چھتیس گڑھ ، برطانوی ہندوستان کے متحدہ صوبے میں پیدا ہوئیں۔  انہیں ڈھاکہ کی فلورنس نائٹنگیل بھی کہا جاتا ہے۔ قاضی کا تعلق مداری پور ضلع کے گوپال پور کے قاضی خاندان سے تھا جو اس وقت بنگال تھا۔ ان کے والد، قاضی عبدالستار بھی ایک طبیب اور سیاست دان تھے۔ 32 سال کی عمر میں، زہرہ قاضی نے ایک قانون ساز، راج الدین بھویاں ایم ایل سی ایم پی سے شادی کی، جو ضلع نرسنگڈی کے مونوہاردی ضلع میں ہاتھیردیا کے زمیندار کے اکلوتے بیٹے تھے۔ بدقسمتی سے وہ 1963ء میں بیوہ ہو گئیں۔ اگرچہ ان کی اپنی کوئی اولاد نہیں تھی، لیکن قاضی نے پورے بنگلہ دیش میں غریب خاندانوں کے بہت سے بچوں کو گود لیا اور ان کی تعلیم کا بیڑہ اٹھایا ۔ان کے بڑے بھائی قاضی اشرف محمود ہندی شاعر تھے۔ وہ ڈھاکہ یونیورسٹی کے شعبہ باٹنی کے پروفیسر کے طور پر ریٹائر ہوئے۔ محمود مہاتما گاندھی اور خود کے درمیان خط و کتابت کی ایک متنازع کتاب کے لیے سب سے زیادہ مشہور ہیں، جو تقسیم ہند کے فوراً بعد نجی طور پر شائع ہوئی تھی۔ قاضی کا خاندان مہاتما گاندھی اور اس دور کے کئی ممتاز بھارت اور بعد میں پاکستانی سیاست دانوں سے قریبی تعلق رکھتا تھا۔ اشرف نے آل انڈیا اسٹوڈنٹس فیڈریشن کے سکریٹری جنرل کے طور پر خدمات انجام دیں جب قاضی نذر اسلام تنظیم کے صدر تھے۔ ان کی سب سے چھوٹی بہن شیریں قاضی بھی ایک طبیب اور شاعرہ تھیں۔ وہ 1951ء میں ڈی آر سی او جی کی ڈگری حاصل کرنے والی پہلی بنگالی خاتون ڈاکٹر کے طور پر مشہور تھیں۔ شیریں قاضی نے بعد میں طب اطفال میں مہارت حاصل کی۔ وہ کم خوش قسمت خاندانوں سے کئی بچوں کو گود لینے اور ان کی پرورش کے لیے بھی جانی جاتی تھیں۔ تینوں بہن بھائی کبھی سیواگرام میں رہتے تھے، یہ آشرم مہاتما گاندھی نے ناگپور بھارت میں قائم کیا تھا۔ زہرہ قاضی نے مہاتما گاندھی کے سیواشرم میں بھی رضاکارانہ خدمات انجام دیں، (جس نے بعد میں مہاتما گاندھی انسٹی ٹیوٹ آف میڈیکل سائنسز کی شکل اختیار کی) اور وہاں غریبوں کو مفت طبی دیکھ بھال فراہم کی۔ انہوں نے کستوربا گاندھی اسپتال کی اعزازی سکریٹری کے طور پر بھی خدمات انجام دیں۔

زہرہ۔قاضی نے 1935ء میں دہلی کے لیڈی ہارڈنگ میڈیکل کالج برائے خواتین سے ایم بی بی ایس کی ڈگری حاصل کی۔ اس نے پہلی پوزیشن حاصل کی اور اسے وائسرائے آف انڈیا کے میڈل سے نوازا گیا ۔

اپنے طویل کیریئر کے دوران، زہرہ بیگم قاضی طب میں کئی اہم عہدوں پر فائز رہیں۔ان کے قابل ذکر سماجی کام کے لیے فروری 2008ء میں انہیں بعد از مرگ ایکوشے پڈک سے نوازا گیا۔اپنی زندگی کے دوران، اسے معاشرے کے لیے طبی اور انسان دوستی دونوں طرح کی  خدمات کے لیے کئی دیگر امتیازات اور اعترافات بھی ملے۔15 اکتوبر 2020ء کو گوگل نے زہرہ بیگم قاضی کے 108ویں یوم پیدائش پر ان کا ڈودل آویزاں کیا

اپنی پوری زندگی میں زہرہ نے اپنے تمام مریضوں اور ان بچوں کی فلاح و بہبود میں سرگرم دلچسپی لی جن کو اس نے زمانے کے سرد و گرم سے محفوظ رکھنے کے لیے گود لیا تھا اسی جدوجہد میں وہ 7 نومبر 2007ء کو 95 سال کی عمر میں اپنے خالق حقیقی سے جا ملیں۔

حوالہ جات 

2007ء کی وفیات
1912ء کی پیدائشیں